CELEX: 32011D0415
Language: lt
Date: 1310601600000
Title: 2011/415/ES: 2011 m. liepos 14 d. Komisijos sprendimas, pataisyti Komisijos direktyvos 2010/19/ES, kuria iš dalies keičiama Tarybos direktyva 91/226/EEB bei Europos Parlamento ir Tarybos direktyva 2007/46/EB, siekiant pritaikyti jas prie tam tikrų kategorijų variklinių transporto priemonių ir jų priekabų purslų taškymo ribojimo sistemų technikos pažangos, nuostatas dėl dalinio Direktyvos 2007/46/EB priedų pakeitimo  Tekstas svarbus EEE

15.7.2011   
            
            
               LT
            
            
               Europos Sąjungos oficialusis leidinys
            
            
               L 185/76
            
         KOMISIJOS SPRENDIMAS
   2011 m. liepos 14 d.
   pataisyti Komisijos direktyvos 2010/19/ES, kuria iš dalies keičiama Tarybos direktyva 91/226/EEB bei Europos Parlamento ir Tarybos direktyva 2007/46/EB, siekiant pritaikyti jas prie tam tikrų kategorijų variklinių transporto priemonių ir jų priekabų purslų taškymo ribojimo sistemų technikos pažangos, nuostatas dėl dalinio Direktyvos 2007/46/EB priedų pakeitimo
   (Tekstas svarbus EEE)
   (2011/415/ES)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2007 m. rugsėjo 5 d. Europos Parlamento ir Tarybos direktyvą 2007/46/EB, nustatančią motorinių transporto priemonių ir jų priekabų bei tokioms transporto priemonėms skirtų sistemų, sudėtinių dalių ir atskirų techninių mazgų patvirtinimo pagrindus (pagrindų direktyva) (1), ypač į jos 39 straipsnio 2 dalį,
   kadangi:
   
               (1)
            
            
               priimant 2010 m. kovo 9 d. Komisijos direktyvą 2010/19/ES, kuria iš dalies keičiama Tarybos direktyva 91/226/EEB bei Europos Parlamento ir Tarybos direktyva 2007/46/EB, siekiant pritaikyti jas prie tam tikrų kategorijų variklinių transporto priemonių ir jų priekabų purslų taškymo ribojimo sistemų technikos pažangos (2), padaryta klaida. Direktyva 2010/19/ES nustatyti visų kategorijų transporto priemonių purslų taškymo ribojimo sistemų, reglamentuojamų Tarybos direktyva 91/226/EEB (3), suderinti reikalavimai. Atitinkamai buvo iš dalies pakeisti ir Direktyvos 2007/46/EB IV ir XI priedai, siekiant ją pritaikyti prie technikos pažangos. Kadangi tie priedai jau buvo pakeisti 2008 m. spalio 7 d. Komisijos reglamentu (EB) Nr. 1060/2008, pakeičiančiu Europos Parlamento ir Tarybos direktyvos 2007/46/EB, nustatančios motorinių transporto priemonių ir jų priekabų bei tokioms transporto priemonėms skirtų sistemų, sudėtinių dalių ir atskirų techninių mazgų patvirtinimo pagrindus (pagrindų direktyva), I, III, IV, VI, VII, XI ir XV priedus (4), ir keletu kitų reglamentų, jų atitinkamus pakeitimus reikėjo taip pat padaryti reglamentu. Todėl siekiant teisinio aiškumo tikslinga pataisyti Direktyvą 2010/19/ES;
            
         
               (2)
            
            
               todėl Direktyvos 2010/19/ES 2 straipsnis turėtų būti išbrauktas;
            
         
               (3)
            
            
               šiame sprendime numatytos priemonės atitinka Variklinių transporto priemonių techninio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Direktyvos 2010/19/ES 2 straipsnis išbraukiamas.
   2 straipsnis
   Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.
   
      Priimta Briuselyje 2011 m. liepos 14 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 263, 2007 10 9, p. 1.
   
      (2)  OL L 72, 2010 3 20, p. 17.
   
      (3)  OL L 103, 1991 4 23, p. 5.
   
      (4)  OL L 292, 2008 10 31, p. 1.